

 **ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**Комисия по образованието и науката**

**РАБОТЕН МАТЕРИАЛ**

**ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ПРИЗНАВАНЕ НА ПРОФЕСИОНАЛНИ КВАЛИФИКАЦИИ**

(обн., ДВ, бр. 13 от 2008 г.; изм., бр. 41 и 74 от 2009 г., бр. 98 от 2010 г., бр. 8, 9, 43 и 61 от 2011 г., бр. 68 от 2013 г., бр. 21 от 2014 г., бр. 80 от 2015 г., бр. 27 и 59 от 2016 г., бр. 85 от 2017 г., бр. 91 от 2018 г., бр. 17 от 2019 г. и бр. 17 от 2020 г.)

**Комисията подкрепя /не подкрепя/ подкрепя по принцип текста на вносителя за наименованието на закона.**

§ 1. В чл. 1 думите „както и" се заличават, а накрая се поставя запетая и се добавя „както и правилата за извършване на оценка на пропорционалността преди въвеждането на нови или изменението на действащи разпоредби в законов, подзаконов или административен акт, с които се ограничава достъпът до или упражняването на регулирани професии".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 1.****(Доп. - ДВ, бр. 27 от 2016 г.) Този закон урежда условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България, както и условията и реда за частичен достъп до упражняване на регулирана професия и признаването на стаж за усвояване на професията в друга държава членка.*

***Предложение на н.п. Венка Стоянова и група народни представители:***

Да се създаде нов § 2:

„§ 2. В чл. 7а, ал. 2 думите „общ интерес“ се заменят с „обществен интерес“.

 **Комисията подкрепя /не подкрепя/ подкрепя по принцип предложението.**

*Действащ текст:*

***Чл. 7а.****(Нов - ДВ, бр. 27 от 2016 г.) (1) Органът по признаване предоставя частичен достъп до упражняване на професионална дейност, в случай че са изпълнени следните условия:*

*1. заявителят е напълно квалифициран да упражнява в държавата членка по произход дейността, за която се иска частичен достъп в Република България;*

*2. разликите между професионалната дейност, законно упражнявана в държавата членка по произход, и регулираната професия в Република България са толкова съществени, че прилагането на компенсационни мерки би се равнявало на изискване заявителят да премине пълния курс на образование и обучение, който се изисква в Република България, за да получи неограничен достъп до регулираната професия;*

*3. професионалната дейност може обективно да бъде отделена от други дейности в обхвата на регулираната професия в Република България, като за тази цел органът по признаване взема предвид дали професионалната дейност може да се упражнява като самостоятелна дейност в държавата членка по произход.*

*(2) Частичен достъп може да бъде отказан, ако отказът бъде мотивиран с императивни съображения от общ интерес, които могат да спомогнат за постигането на поставената цел и не надхвърлят необходимото за постигането на тази цел.*

§ 2. В чл. 15 се създава ал. 3:

„(3) Вписването по ал. 1 не следва по никакъв начин да забавя или усложнява предоставянето на услугите."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 15.****(1) Гражданите на държава членка, които временно предоставят услуги в областта на архитектурата, се вписват служебно в регистъра на Камарата на архитектите и получават удостоверение за вписване.*

*(2) В регистъра се отбелязва основанието за вписване, като регистрацията може да се подновява ежегодно по същия ред.*

§ 3. В чл. 16 се създава ал. 3:

„(3) Вписването по ал. 1 не следва по никакъв начин да забавя или усложнява предоставянето на услугите."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 16.****(1) Гражданите на държава членка, които временно предоставят услуги в областта на инвестиционното проектиране, се вписват служебно в регистъра на Камарата на инженерите в инвестиционното проектиране и получават удостоверение за вписване.*

*(2) В регистъра се отбелязва основанието за вписване, като регистрацията може да се подновява ежегодно по същия ред.*

§ 4. В чл. 17, ал. 2 думата „Вписването" се заменя със „С цел да не се забавя и усложнява предоставянето на медицинските услуги вписването".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 17.****(1) (Доп. - ДВ, бр. 91 от 2018 г.) Гражданите на държава членка, които временно предоставят медицински услуги, се вписват в регистъра на съответната районна (регионална) колегия на Българския лекарски съюз, на Българския зъболекарски съюз, на Българския фармацевтичен съюз, на Българската асоциация на зъботехниците, на Българската асоциация на помощник-фармацевтите или на Българската асоциация на професионалистите по здравни грижи въз основа на изпратено от министъра на здравеопазването уведомление.*

*(2) Вписването се смята за извършено от момента на получаване на уведомлението.*

*(3) В регистъра се отбелязва основанието за вписване, като регистрацията може да се подновява ежегодно по същия ред.*

§ 5. В чл. 18 се създава ал. 4:

„(4) Вписването по ал. 1 не следва по никакъв начин да забавя или усложнява предоставянето на услугите."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 18.****(1) Гражданите на държава членка, които временно предоставят ветеринарномедицински услуги, се вписват служебно в регистъра на съответната областна колегия на Българския ветеринарен съюз и получават удостоверение за вписване.*

*(2) (Изм. - ДВ, бр. 8 от 2011 г., в сила от 25.01.2011 г.) Вписването се смята за извършено от момента на получаване на уведомлението от изпълнителния директор на Българската агенция по безопасност на храните.*

*(3) В регистъра се отбелязва основанието за вписване, като регистрацията може да се подновява ежегодно по същия ред.*

§ 6. В чл. 21, ал. 3, в изречение второ думите „получаването на пълната документация" се заменят с „отстраняването на затруднението".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 21.****(1) (Изм. - ДВ, бр. 27 от 2016 г.) В едномесечен срок от получаването на декларацията по чл. 13, ал. 1 и придружаващите я документи органът по признаване уведомява декларатора за решението си да не извършва предварителна проверка на неговите професионални квалификации или, след като е извършил проверката:*

*1. да изиска от заявителя да положи изпит за правоспособност, или*

*2. да разреши предоставянето на услуги.*

*(2) Предоставянето на услугите трябва да може да започне в срок до един месец от вземането на решението за извършване или не на проверката по ал. 1.*

*(3) В случай че възникне затруднение, което би довело до неспазване на срока по ал. 1, органът по признаване в същия срок уведомява декларатора относно причините за закъснението и срока за вземане на решение. В този случай срокът е до два месеца от получаването на пълната документация.*

 § 7. В част втора се създават чл. 23а-23е:

 „Чл. 23а. (1) Преди въвеждането на нови или изменението на действащи разпоредби в законов, подзаконов или административен акт, с които се ограничава достъпът до или упражняването на регулирана професия, органът по признаване извършва оценка на пропорционалността в съответствие с правилата, предвидени в този закон.

 2) Обхватът на оценката по ал. 1 е пропорционален на
естеството, съдържанието и въздействието на разпоредбите, които се
въвеждат.

1. Всяка от разпоредбите по ал. 1 се придружава от обяснение, което е достатъчно подробно, така че да позволява да се оцени спазването на принципа на пропорционалност.
2. Съображенията, поради които дадена разпоредба се счита за обоснована и пропорционална, се подкрепят с качествени и, когато е възможно и целесъобразно - количествени елементи.
3. Органът по признаване гарантира, че оценката по ал. 1 се извършва по обективен и независим начин.
4. След приемането на новите или изменените разпоредби в законовия, подзаконовия или административния акт, с които се ограничава достъпът до или упражняването на регулирана професия, органът по признаване извършва мониторинг по отношение на съответствието им с принципа на пропорционалност, при който надлежно отчита всички нови обстоятелства, настъпили след приемането на съответните разпоредби.
5. Когато в отделен акт на Европейския съюз са установени специални изисквания относно регулирането на дадена професия и в този акт не е предвидена възможност на държавите членки за избор относно точния начин, по който те да бъдат въведени в националното им законодателство, правилата за извършване на оценка на пропорционалността, предвидени в този закон, не се прилагат.

***Предложение на н.п. Венка Стоянова и група народни представители:***

В чл. 23а, ал. 3 да се измени така:

„(3) Всяка от разпоредбите по ал. 1 се придружава от подробно обяснение, което да позволява да се оцени спазването на принципа на пропорционалност.

**Комисията подкрепя /не подкрепя/ подкрепя по принцип предложението. Комисията подкрепя /не подкрепя/ подкрепя по принцип текста на вносителя.**

Чл. 236. При приемането на нови или изменението на действащи разпоредби в законов, подзаконов или административен акт, с които се ограничава достъпът до или упражняването на регулирана професия, органът по признаване гарантира, че тези разпоредби не въвеждат пряка или непряка дискриминация, основана на гражданство или място на пребиваване.

**Комисията подкрепя /не подкрепя/ подкрепя по принцип текста на вносителя.**

Чл. 23в. (1) Органът по признаване гарантира, че разпоредбите в законов, подзаконов или административен акт, с които се ограничава достъпът до или упражняването на регулирана професия, които възнамерява да въведе, както и измененията, които възнамерява да внесе в действащите разпоредби, са обосновани от цели от обществен интерес.

 (2) Органът по признаване проучва по-специално дали
разпоредбите по ал. 1 са обективно обосновани от съображения,
свързани с обществения ред, обществената сигурност или общественото
здраве, или от императивни съображения от обществен интерес, като
запазването на финансовото равновесие на системата за социална
сигурност, защитата на потребителите, на получателите на услуги и на
работниците, гарантирането на добро правораздаване, гарантирането на
добросъвестността на търговските сделки, борбата с измамите и
предотвратяването на отклонението от данъчно облагане и избягването
на данъци, както и запазването на ефективността на фискалния надзор,
безопасността на транспорта, опазването на околната и градската среда,
здравето на животните, интелектуалната собственост, защитата и
опазването на националното историческо и културно наследство, цели
на социалната политика, както и цели на културната политика.

 (3) Съображенията от чисто икономически характер или чисто
административните съображения не съставляват императивни
съображения от обществен интерес, обосноваващи ограничаване на
достъпа до или упражняването на регулирана професия.

 ***Предложение на н.п. Венка Стоянова и група народни представители:***

В чл. 23в, ал. 2 да се измени така:

„(2) Органът по признаване проучва по-специално дали разпоредбите по ал. 1 са обективно обосновани от съображения, свързани с обществения ред, обществената сигурност или общественото здраве, или от императивни съображения от обществен интерес.“

**Комисията подкрепя /не подкрепя/ подкрепя по принцип предложението. Комисията подкрепя /не подкрепя/ подкрепя по принцип текста на вносителя.**

Чл. 23г. (1) Органът по признаване гарантира, че разпоредбите в законов, подзаконов или административен акт, с които се ограничава достъпът до или упражняването на регулирана професия, които въвежда, както и че измененията, които внася в действащите разпоредби, са подходящи за гарантиране на постигането на набелязаната цел и не надхвърлят необходимото за постигането на тази цел.

(2) За тази цел преди приемането на разпоредбите по ал. 1 органът по признаване разглежда:

1. естеството на рисковете, свързани с набелязаните цели от обществен интерес, и по-специално рисковете за получателите на услуги, включително потребителите, за специалистите или за трети лица;
2. дали съществуващите правила от специален или по-общ характер, като съдържащите се в правото в областта на безопасността на продуктите или на защитата на потребителите, са недостатъчни за постигането на набелязаната цел;
3. целесъобразността на разпоредбата, що се отнася до това, доколко е подходяща за постигането на набелязаната цел и доколко в действителност отразява тази цел по последователен и систематичен начин и съответно дали отстранява установените рискове по сходен начин като при съпоставими дейности;
4. върху свободното движение на хора и услуги в Европейския съюз, върху избора на потребителите и върху качеството на предоставяната услуга;

5. възможността за използване на по-малко ограничаващи
средства за постигане на целта от обществен интерес;

 6. последиците на новите или изменените разпоредби, когато се
съчетават с други разпоредби, ограничаващи достъпа до професията
или упражняването й, и по-специално как новите или изменените
разпоредби, съчетани с другите изисквания, допринасят за постигането
на същата цел от обществен интерес и дали са необходими за
постигането й.

(3) Органът по признаване разглежда и следните елементи, когато те са от значение за естеството и съдържанието на разпоредбата, която се въвежда или изменя:

1. връзката между обхвата на дейностите, които включва дадена професия или които са запазени за нея, и изискваната професионална квалификация;
2. връзката между сложността на съответните задачи и необходимостта тези, които ги извършват, да притежават определени професионални квалификации, по-специално по отношение на нивото, естеството и продължителността на изискваното обучение или опит;
3. възможността за получаване на професионална
квалификация по други начини;

 4. дали и защо запазените за определени професии дейности
могат или не могат да се споделят с други професии;

 5.степента на самостоятелност при упражняването на
регулираната професия и въздействието на правилата относно
организацията и надзора по отношение на постигането на набелязаната
цел, по-специално когато свързаните с регулираната професия дейности
се упражняват под надзора на надлежно квалифициран специалист,
който запазва своята отговорност;

6. развитието на науката и технологиите, което може ефективно да намали или увеличи асиметрията в наличието на информация сред специалистите и потребителите.

1. З а целите на ал. 2, т. 5, когато разпоредбите са обосновани единствено от съображения за защита на потребителите и когато установените рискове са ограничени до отношенията между специалиста и потребителя и по тази причина не засягат по неблагоприятен начин трети лица, органът по признаване оценява по-специално дали целта може да се постигне чрез мерки, които са по-малко ограничаващи отколкото запазването на определени дейности за специалисти.
2. За целите на ал. 2, т. 6 органът по признаване оценява последиците на новата или изменената разпоредба при съчетаването й с едно или повече изисквания, като има предвид факта, че тези последици може да бъдат както положителни, така и отрицателни, и по-специално оценява следните елементи:

 1.запазени дейности, защитено професионално звание или всяка друга форма на регулиране по смисъла на § 1 и 2а от Допълнителните разпоредби;

1. задължения за изпълняване на изисквания за непрекъснато професионално развитие;

 3.правила, свързани с организацията на професията,
професионална етика и надзор;

1. задължително членство в професионална организация или орган, регистрационни или разрешителни режими, по-специално когато тези изисквания предполагат притежаването на определена професионална квалификация;
2. количествени ограничения, по-специално изисквания, с които се ограничава броят на разрешенията за упражняване на професията или се определя минимален или максимален брой служители, ръководители или представители, притежаващи определени професионални квалификации;
3. изисквания за конкретна правна форма или изисквания, свързани с дялово участие или управление на дружество, до степента, до която тези изисквания са пряко свързани с упражняването на регулираната професия;
4. териториални ограничения, включително когато професията се регулира в части от територията на страната по начин, различен от начина, по който се регулира в други части;

8. изисквания, с които се ограничава упражняването на
регулирана професия съвместно или в рамките на партньорство, както и
правила за несъвместимост;

9. изисквания за застрахователно покритие или други средства
за индивидуална или колективна защита в областта на професионална
отговорност;

1. изисквания за владеене на езици до степента, която е необходима за упражняване на професията;
2. изисквания за фиксирани минимални и/или максимални възнаграждения;

12. изисквания по отношение на рекламата.

(6) Преди въвеждането на нови или изменението на действащи
разпоредби органът по признаване също така гарантира спазването на
принципа на пропорционалност на специалните изисквания, свързани спредоставянето на услуги на временен и случаен принцип, предвидени в
част втора на този закон, включително:

1. автоматична временна регистрация при или формално
членство в професионална организация или орган, посочени в чл. 14;

2. декларация, която се представя предварително съгласно чл.
13, ал. 1, документи, които се изискват съгласно чл. 13, ал. 2, или друго
равностойно изискване;

3. заплащането на каквито и да е такси, необходими за
административните процедури, свързани с достъпа до или
упражняването на регулирана професия, които доставчикът на услуги
дължи.

(7) Разпоредбите на ал. 6 не се прилагат по отношение на
мерките, предназначени да гарантират спазването на приложимите ред и
условия на заетост, които държавите членки прилагат в съответствие с
правото на Европейския съюз.

(8) Когато разпоредбите се отнасят до регулирането на
професии в областта на здравеопазването и оказват влияние върху
безопасността на пациентите, органът по признаване взема предвид
целта за осигуряване на високо равнище на закрила на човешкото
здраве.

***Предложение на н.п. Венка Стоянова и група народни представители:***

В чл. 23г, ал. 6 т.1 да се измени така:

„1. автоматична временна регистрация или формално членство в професионална организация или орган;“

 **Комисията подкрепя /не подкрепя/ подкрепя по принцип предложението. Комисията подкрепя /не подкрепя/ подкрепя по принцип текста на вносителя.**

Чл. 23д. (1) Органът по признаване предоставя чрез подходящи средства достъп до информация на гражданите, получателите на услуги и други заинтересовани страни, включително тези, които не упражняват професията, преди въвеждането на нови или изменението на действащи разпоредби в законов, подзаконов или административен акт, с които се ограничава достъпът до или упражняването на регулирана професия.

(2) Органът по признаване осигурява по подходящ начин участието на всички съответни заинтересовани страни и им предоставя възможност да изразят своите мнения. Когато е приложимо и целесъобразно, органът по признаване провежда обществени консултации в съответствие със Закона за нормативните актове, Административнопроцесуалния кодекс и другите приложими закони.

Чл. 23е. (1) Органите по признаване предприемат необходимите мерки, за да насърчават взаимния обмен на информация с компетентните органи на други държави членки относно конкретния начин, по който регулират дадена професия, или относно последиците от такова регулиране.

(2) Органите по признаване съобщават на Европейската
комисия и вписват в базата данни на регулираните професии по чл. 59,
параграф 1 от Директива 2005/36/ЕО на Европейския парламент и на
Съвета относно признаването на професионалните квалификации
разпоредбите, с които се ограничава достъпът до или упражняването на
регулирана професия, както и съображенията, поради които се счита, че
тези разпоредби са обосновани и пропорционални.

(3) Органите по признаване и други заинтересовани лица могат
да представят коментари на Европейската комисия или на държавата
членка, която е съобщила разпоредбите и съображенията, поради които
те се считат за обосновани и пропорционални."

 **Комисията подкрепя /не подкрепя/ подкрепя по принцип текста на вносителя.**

**§ 8.** В чл. 40 в основния текст след думите „медицинска сестра" се поставя запетая и се добавя „ветеринарен лекар", „акушерка".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 40.****Доказателствата за професионални квалификации по професиите "лекар", "лекар-специалист", "медицинска сестра", "магистър-фармацевт" и "архитект", притежавани от граждани на държави членки и издадени от бившата Чехословакия или от Чешката република, или от Словакия, когато обучението е започнало преди 1 януари 1993 г., се признават, когато:*

*1. компетентният орган на съответната държава членка потвърди, че имат същата правна валидност на нейната територия, както доказателствата за професионални квалификации, които тя издава, а за архитектите - както посочените в списъка на доказателствата за професионална квалификация на архитекти, които се ползват от придобити права по чл. 6, ал. 1, т. 11, буква "б", и*

*2. потвърждението по т. 1 се придружава от издадено от същия орган свидетелство по чл. 39, ал. 1, т. 2.*

§ 9. В чл. 43, ал. 2 след думите „практическо обучение" се добавя „в редовна форма".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 43.****(1) Признават се доказателства за професионални квалификации, удостоверяващи завършено обучение по медицина, в съответствие със следните изисквания:*

*1. (изм. - ДВ, бр. 27 от 2016 г.) продължителността му е най-малко 5 години, които могат да бъдат изразени и с равностоен брой кредити по Европейската система за трансфер на кредити (ECTS), и включва не по-малко от 5500 часа теоретично и практическо обучение, проведено от или под ръководството на университет;*

*2. осигурява придобиването на следните знания и умения:*

*а) адекватни познания по задължителните учебни дисциплини за придобиване на професионална квалификация по медицинска професия и добро разбиране на научните методи, включително на принципите за измерване на биологичните функции, оценката на научно установени факти и анализа на данни;*

*б) достатъчно разбиране на структурата, функциите и поведението на здрави и болни хора, както и връзката между здравето и физическата и социалната среда на човека;*

*в) адекватни познания по клинични дисциплини и практика, които дават ясна картина за физическите и психическите болести и тяхната профилактика, диагноза и лечение, както и за възпроизводството на човека;*

*г) клиничен опит в болници под съответното наблюдение.*

*(2) Обучение, започнало преди 1 януари 1972 г., се признава и когато продължителността по ал. 1 включва 6 месеца практическо обучение, проведено от университет.*

 § 10. В чл. 45, ал. 1 се създава т. 4:

„4. обучението е повече с практическа, отколкото с теоретична насоченост; проведено е в сътрудничество с други лечебни/здравни заведения или структури в областта на общата медицина."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 45.****(1) Признават се доказателства за придобита специалност "обща медицина", удостоверяващи проведено обучение в съответствие със следните изисквания:*

*1. продължителността му е най-малко две години - за доказателства за професионална квалификация, издадени преди 1 януари 2006 г., а за доказателства, издадени след тази дата - три години;*

*2. проведено е в редовна форма под ръководството на компетентен орган и с личното участие на специализанта;*

*3. практическото обучение е проведено за период най-малко 6 месеца в акредитирано лечебно заведение за болнична помощ и за най-малко 6 месеца в акредитирана практика по обща медицина или в акредитиран център за първична медицинска помощ.*

*(2) При признаването на доказателства, издадени на или след 1 януари 2006 г., когато продължителността на обучението по ал. 1, т. 1 е била две години към 1 януари 2001 г., практическото обучение в рамките на обучението за придобиване на висше образование по медицина, провеждано в акредитирано лечебно заведение за болнична помощ или като част от акредитирана практика по обща медицина, или в акредитиран център за първична медицинска помощ, се зачита за практическо обучение по ал. 1, но за не повече от една година.*

*(3) Практическото обучение по ал. 1, т. 3 може да е проведено за период до 6 месеца и в друго лечебно или здравно заведение, акредитирано за обучение по специалности, различни, но свързани със специалността "обща медицина".*

 § 11. В чл. 48 се правят следните изменения и допълнения:

1. Създава се нова т. 3:

„3. теоретичното обучение е проведено от преподаватели в областта на здравните грижи и от други компетентни лица в университети, институции за висше образование с признато за равностойно равнище или в професионални училища или посредством програми за професионално обучение за медицински сестри;".

2. Досегашната т. 3 става 4 и се изменя така:

„4. клиничното обучение е проведено в лечебни заведения за болнична помощ или в други лечебни заведения под ръководството на преподаватели медицински сестри и с участието на други квалифицирани специалисти, в резултат на което обучаващите се медицински сестри се научават:

а) като членове на екип и в пряк контакт със здрави или болни
лица и/или общности да организират, предоставят и оценяват
изискваните цялостни здравни грижи въз основа на знанията, уменията и
компетентностите, които са усвоили;

б) да работят в екип, да ръководят екип и да организират
цялостните здравни грижи, включително да провеждат здравно обучение
за отделни лица и малки групи в рамките на лечебни/здравни заведения
или в общността;

в) да поемат отговорностите, свързани със сестринските
здравни грижи, като участват в дейностите на съответното звено,
подходящи за тяхното обучение;".

3. Досегашната т. 4 става т. 5.

***Предложение на н.п. Венка Стоянова и група народни представители:***

В § 11, т. 2 думите „се научават“ се заменят с „придобиват умения“.

**Комисията подкрепя /не подкрепя/ подкрепя по принцип предложението. Комисията подкрепя /не подкрепя/ подкрепя по принцип текста на вносителя.**

*Действащ текст:*

**Раздел III.
Медицински сестри**

***Чл. 48.****Признават се доказателства за професионални квалификации, удостоверяващи завършено обучение за медицинска сестра, в съответствие със следните изисквания:*

*1. проведено е в редовна форма и включва най-малко програмата по чл. 6, ал. 1, т. 6, буква "а";*

*2. (изм. и доп. - ДВ, бр. 27 от 2016 г.) продължителността му е не по-малко от три години, които могат да бъдат изразени и с равностоен брой кредити по Европейската система за трансфер на кредити (ECTS), и включва не по-малко от 4600 часа теоретично и клинично обучение, като продължителността на теоретичното обучение е не по-малко от една трета, а продължителността на клиничното обучение - от една втора;*

*3. проведено е в лечебни заведения за болнична помощ или в други лечебни заведения под ръководството на преподаватели медицински сестри и с участието на други квалифицирани специалисти;*

*4. (изм. и доп. - ДВ, бр. 27 от 2016 г.) осигурява придобиването на следните знания, умения и компетентности:*

*а) (изм. - ДВ, бр. 27 от 2016 г.) цялостни знания по дисциплините, които са в основата на сестринските грижи, включително достатъчно добро познание за организма, психологическите функции и поведението на здравите и болните хора, както и за социалната среда на човека;*

*б) достатъчни познания за същността и етиката на професията и за общите принципи, отнасящи се до здравето и сестринските грижи;*

*в) подходящ клиничен практически опит;*

*г) способност за участие в практическото обучение на здравния персонал и опит в работата с този персонал;*

*д) опит в съвместната работа с други медицински специалисти;*

*е) (нова - ДВ, бр. 27 от 2016 г.) компетентност за самостоятелно определяне на необходимите здравни грижи, като се използват актуалните теоретични и клинични познания, и за планиране, организиране и полагане на здравни грижи при лечението на пациенти с цел усъвършенстване на професионалната практика;*

*ж) (нова - ДВ, бр. 27 от 2016 г.) компетентност за ефективна съвместна работа с останалите медицински специалисти, включително участие в практическото обучение на медицински специалисти;*

*з) (нова - ДВ, бр. 27 от 2016 г.) компетентност за насърчаване на лица, семейства и групи от лица да водят здравословен начин на живот и да полагат грижи за себе си;*

*и) (нова - ДВ, бр. 27 от 2016 г.) компетентност за самостоятелно предприемане на незабавни животоспасяващи мерки и за вземане на мерки в случай на криза и бедствие;*

*к) (нова - ДВ, бр. 27 от 2016 г.) компетентност за самостоятелно предоставяне на съвети, указания и подкрепа на лица, нуждаещи се от здравни грижи, и на техните близки;*

*л) (нова - ДВ, бр. 27 от 2016 г.) компетентност за независимо гарантиране на качество и за оценяване на здравните грижи;*

*м) (нова - ДВ, бр. 27 от 2016 г.) компетентност за осъществяване на цялостна професионална комуникация и за сътрудничество с представители на други професии в сектора на здравеопазването;*

*н) (нова - ДВ, бр. 27 от 2016 г.) компетентност за анализиране на качеството на здравните грижи с цел усъвършенстване на своята собствена професионална практика като медицинска сестра.*

§ 12. В чл. 49 се правят следните изменения и допълнения:

1. Досегашният текст става ал. 1.
2. Създава се ал. 2:

„(2) В случаите на признаване при условията на чл. 39 дейностите по чл. 39, ал. 1, т. 2 трябва да включват поемане на пълна отговорност за планирането, организирането и администрирането на сестрински здравни грижи, предоставяни на пациенти."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 49.****Доказателства за професионална квалификация по професията "медицинска сестра" се признават, ако са посочени в списъка по чл. 6, ал. 1, т. 6, буква "б" или при условията на чл. 39.*

§ 13. В чл. 55 се създават ал. 4 и 5:

„(4) Доказателствата за професионална квалификация на лекарите по дентална медицина се признават съгласно чл. 37, когато заявителите са започнали своето обучение на или преди 18 януари 2016 г.

(5) За доказателства за професионална квалификация „лекар по дентална медицина" се признават удостоверения за професионална квалификация „лекар", издадени от Испания на специалисти, които са започнали университетското си обучение по медицина между 1 януари 1986 г. и 31 декември 1997 г., придружени със свидетелство, издадено от компетентен испански орган, удостоверяващо, че са изпълнени следните три условия:

а) съответният специалист е завършил успешно обучение с
минимална продължителност три години, удостоверено от испански
компетентен орган като равностойно на минималните квалификационни
изисквания на този закон;

б) съответният специалист е упражнявал в Испания
действително, законосъобразно и като основна дейност дейностите по
дентална медицина в продължение на най-малко три последователни
години през последните пет години, предшестващи издаването на
свидетелството;

в) съответният специалист има право да упражнява или
упражнява действително, законосъобразно и като основна дейност
дейностите по дентална медицина при същите условия като титулярите
на доказателства за професионални квалификации, изброени по
отношение на Испания в списъка по чл. 6, ал. 1, т. 7, буква „б"."

***Предложение на н.п. Венка Стоянова и група народни представители:***

Параграф 13 да отпадне.

**Комисията подкрепя /не подкрепя/ подкрепя по принцип предложението.**

***Предложение на н.п. Георги Михайлов и група народни представители:***

§ 13-отпада.

**Комисията подкрепя /не подкрепя/ подкрепя по принцип предложението.**

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 55.****(1) Доказателства за професионална квалификация по професията "лекар", издадени от Италия за започнало след 28 януари 1980 г. обучение, но не по-късно от 31 декември 1984 г., се признават, ако са придружени със свидетелство, издадено от компетентния италиански орган, удостоверяващо:*

*1. положен изпит за правоспособност с цел установяване притежаването на знания и умения както притежателите на доказателства за професионални квалификации, посочени за Италия в списъка по чл. 6, ал. 1, т. 7, буква "б";*

*2. действително и законосъобразно упражняване на дейностите по дентална медицина като основна дейност в продължение на не по-малко от три последователни години през последните 5 години, предшестващи датата на издаване на свидетелството;*

*3. право за упражняване или действително и законосъобразно упражняване на дейностите по дентална медицина като основна дейност и при еднакви условия с притежателите на доказателства за професионални квалификации, посочени за Италия в приложението по т. 1.*

*(2) Завършено обучение с продължителност най-малко три години, удостоверено от компетентния орган като равностойно на минималните квалификационни изисквания на този закон, се признава и без положен изпит за правоспособност по ал. 1, т. 1.*

*(3) Обучение по медицина, започнало след 31 декември 1984 г. в университет, дава правата по ал. 2, при условие че тригодишният срок на обучение е започнал преди 31 декември 1994 г.*

§ 14. В чл. 61 се създава ал. 4:

„(4) Доказателствата за професионална квалификация „акушерка", посочени в списъка по чл. 6, ал. 1, т. 9, буква „б", се признават автоматично, когато заявителят е започнал обучението си преди 18 януари 2016 г. и изискването за прием е било завършен десетгодишен общообразователен курс или равностойно ниво за обучение по чл. 59, ал. 1, т. 1 или завършено обучение за медицинска сестра с общ профил, удостоверено чрез доказателство за професионална квалификация, посочено в списъка по чл. 6, ал. 1, т. 6, буква „б", преди началото на обучението за акушерка по чл. 59, ал. 1, т. 2 и З."

***Предложение на н.п. Георги Михайлов и група народни представители:***

§ 14-отпада.

**Комисията подкрепя /не подкрепя/ подкрепя по принцип предложението.**

**Комисията подкрепя /не подкрепя/ подкрепя по принцип текста на вносителя.**

 *Действащ текст:*

*Чл. 61. (1) В случаите, в които доказателствата за професионална квалификация на граждани на държави членки по професията "акушерка" отговарят на минималните квалификационни изисквания на този закон, но не са признати по реда на чл. 59, те се признават, ако са придружени със свидетелства за професионален опит по чл. 59, ал. 1, т. 1.*

*(2) Доказателства по ал. 1 се признават и когато са издадени преди датата, посочена в списъка по чл. 6, ал. 1, т. 9, буква "б", ако са придружени със свидетелство за действително и законосъобразно упражняване на съответните дейности в продължение на не по-малко от две последователни години през последните 5 години, предшестващи датата на издаване на свидетелството.*

*(3) Алинеи 1 и 2 се прилагат и за граждани на държави членки, чиито доказателства за професионална квалификация за професията "акушерка" удостоверяват завършено обучение на територията на бившата Германска демократична република, когато свидетелството по ал. 2 удостоверява завършване на обучение, започнало преди 3 октомври 1990 г.*

§ 15. В чл. 64, ал. 1, т. 5, в основния текст думите „познания за" се заменят със „знания и умения относно".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Раздел VII.
Магистър-фармацевти***

***Чл. 64.****(1) Признават се доказателства за професионална квалификация, удостоверяващи завършено обучение за магистър-фармацевт, в съответствие със следните изисквания:*

*1. (доп. - ДВ, бр. 27 от 2016 г.) продължителността му е най-малко 5 години, които в допълнение могат да бъдат изразени в равностоен брой кредити по Европейската система за трансфер на кредити (ECTS);*

*2. проведено е теоретично и практическо обучение в редовна форма с минимална продължителност 4 години във или под контрола на университет или в друго висше училище с признат равностоен статут;*

*3. (изм. - ДВ, бр. 27 от 2016 г.) по време или в края на теоретичното и практическото обучение е проведен стаж с продължителност не по-малка от 6 месеца в аптека или в лечебно заведение за болнична помощ под ръководството на фармацевтичния му отдел;*

*4. включва най-малко програмата по чл. 6, ал. 1, т. 10, буква "а";*

*5. осигурява достатъчни познания за:*

*а) лекарствените продукти и веществата, използвани за производството на лекарства;*

*б) фармацевтичните технологии и физичния, химичния, биологичния и микробиологичния контрол на лекарствата;*

*в) метаболизма и въздействието на лекарствените продукти и действието на токсичните вещества, както и употребата на лекарствените продукти;*

*г) оценяване на научната информация за лекарствените продукти и способност за предоставяне на подходяща информация въз основа на тези познания;*

*д) законовите и другите изисквания, свързани с фармацевтичната практика.*

§ 16. В чл. 66, ал. 2, в изречение второ думите „се провежда" се заменят с „може да се проведе във всяка държава, провежда се".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

**Раздел VIII.
Архитекти**

***Чл. 66.****(1) (Предишен текст на чл. 66 - ДВ, бр. 27 от 2016 г.) Признават се доказателства за професионална квалификация, удостоверяващи завършено обучение за архитект, в съответствие със следните изисквания:*

*1. (изм. - ДВ, бр. 27 от 2016 г.) продължителността му е:*

*а) най-малко 5 години в редовна форма на обучение, което в допълнение може да бъде изразено в равностоен брой кредити по Европейската система за трансфер на кредити (ECTS), в университет или в друго висше училище и завършва с полагане на изпит, или*

*б) най-малко 4 години в редовна форма на обучение, което в допълнение може да бъде изразено в равностоен брой кредити по Европейската система за трансфер на кредити (ECTS), в университет или друго висше училище и завършва с полагане на изпит, заедно с удостоверение за завършена двегодишна професионална практика, проведена в съответствие с ал. 2;*

*2. (отм. - ДВ, бр. 27 от 2016 г.)*

*3. основен елемент в обучението е архитектурата;*

*4. осигурява баланс между теоретична и практическа подготовка;*

*5. осигурява придобиването на следните знания и умения:*

*а) способност да се създават концепции на архитектурни проекти, които отговарят едновременно на естетическите и техническите изисквания;*

*б) достатъчни познания по история и теория на архитектурата, както и на свързаните с тях изкуства, технологии и хуманитарни науки;*

*в) познаване на изобразителното изкуство като фактор, влияещ върху качеството на архитектурната концепция;*

*г) достатъчни познания по градско строителство, планирането и техниките, използвани в процеса на планиране;*

*д) разбиране на връзката между човека и архитектурните творения, от една страна, и между архитектурните творения и заобикалящата ги среда, от друга страна, както и разбиране на необходимостта архитектурните творби и пространствата между тях да се изграждат в зависимост от потребностите на човека и неговите мащаби;*

*е) разбиране на професията на архитекта и неговата роля в обществото, в частност чрез създаването на проекти, като се отчитат социалните фактори;*

*ж) познаване на методите на изследване и подготовка на строителен проект;*

*з) познаване на проблемите на структурната концепция, конструкцията и гражданското строителство, свързани с концепцията на сградите;*

*и) (доп. - ДВ, бр. 27 от 2016 г.) достатъчни познания за физическите и технологичните проблеми, както и на функцията на сградите с оглед изграждане на всички елементи за вътрешен комфорт и климатична защита, в рамките на устойчивото развитие;*

*к) технически умения за проектиране на сгради, удовлетворяващи изискванията на потребителите при спазване на ограниченията, наложени от бюджета и от правната уредба в областта на строителството;*

*л) достатъчно познаване на отраслите, организациите, правната уредба и процедурите, свързани със строителните проекти и планирането.*

*(2) (Нов - ДВ, бр. 27 от 2016 г.) Практиката по ал. 1, т. 1, буква "б" се провежда след завършване на първите три години от обучението, като най-малко през една година от нея се доразвиват придобитите по време на обучението знания, умения и компетентности. Практиката се провежда под ръководството на лице или орган, оправомощен от компетентен орган в държавата членка по произход, и се оценява от компетентен орган в тази държава членка.*

 § 17. В чл. 70, ал. 1 накрая се поставя запетая и се добавя „извършвана в България под професионалното звание „архитект".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 70.****(1) Гражданин на държава членка, който има право да използва професионалното звание "архитект", присъдено му от компетентен орган на държава членка за високи постижения в областта на архитектурата, се приема за отговарящ на изискванията, необходими за упражняване на дейност като архитект.*

*(2) Характерът на дейностите, които лицето по ал. 1 е упражнявало, се удостоверява със свидетелство, издадено от държавата членка по произход или по местопребиваване*

§ 18. В чл. 83 се създава ал. 4:

„(4) Статутът на лицето в периода на провеждане на стажа за приспособяване или което желае да се подготви за изпита за правоспособност, по-специално, що се отнася до правото на местопребиваване, както и до задълженията, социалните права и обезпечения, помощите и трудовото възнаграждение, е идентичен със статута на всички граждани на Европейския съюз, пребиваващи в България, като, ако спецификата в някоя област налага допълнителна регламентация на този статут, тя да се извършва с акта по ал. 3."

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 83.****(1) Когато доказателствата за професионална квалификация имат съществени несъответствия с изискванията на този закон, комисиите предлагат на органа по признаване да предостави на заявителя възможност да премине стаж за приспособяване или да се яви на изпит за признаване на правоспособност.*

*(2) В случай че заявителят писмено декларира съгласието си с мерките по ал. 1, срокът по чл. 84 спира да тече до представянето на доказателства за изпълнението им.*

*(3) Условията и редът за провеждане на стажа за приспособяване и на изпита за правоспособност и за тяхното оценяване се определят с акт, издаден от органа по признаване, освен ако друго е предвидено в специален закон.*

§ 19. В чл. 92 се правят следните изменения и допълнения:

1. В ал. 1 след думата „други" се добавя „сериозни конкретни".
2. Създава се нова ал. 2:

„(2) Органите по признаване проверяват истинността на обстоятелствата по ал. 1 и вземат решение относно характера и обхвата на разследванията, които трябва да се предприемат, и уведомяват компетентните органи на приемащата държава членка относно заключенията, които са направили въз основа на информацията, с която разполагат."

3. Досегашната ал. 2 става ал. 3 и в нея думите „по ал. 1" се
заменят с „по ал. 1 и 2".

**Комисията подкрепя /не подкрепя/ подкрепя по принцип текста на вносителя.**

*Действащ текст:*

***Чл. 92.****(1) Органите по признаване разменят информация със съответните компетентни органи на другите държави членки относно дисциплинарни, административни или наказателни санкции, свързани с упражняването на професията, или други обстоятелства, които могат да се отразят на дейностите по този закон.*

*(2) Размяната на информацията по ал. 1 се извършва при спазване на законодателството в областта на защитата на лични данни.*

§ 20. В § 1 от Допълнителните разпоредби се създават т. 24-26:

„24. „Дейности по дентална медицина" са дейностите по профилактика, диагностика и лечение на аномалии и заболявания на зъбите, устата, челюстите и околните тъкани.

 25. „Защитено професионално звание" е форма на регулиране на професия, при която използването на звание във връзка с професионална дейност или съвкупност от професионални дейности пряко или непряко е обвързано съгласно законови, подзаконови или административни разпоредби с притежаването на определена професионална квалификация и когато неправомерното използване на това звание подлежи на санкции.

 26. „Запазени дейности" е форма на регулиране на професия, при която достъпът до професионална дейност или съвкупност от професионални дейности пряко или непряко е запазен съгласно законови, подзаконови или административни разпоредби за упражняващите регулирана професия лица, които притежават определена професионална квалификация, включително когато дейността се споделя с други регулирани професии.“

***Предложение на н.п. Венка Стоянова и група народни представители:***

 В § 20 да се добави:

 В § 1 от допълнителните разпоредби т. 20 се изменя така:

„20. „Императивни съображения от обществен интерес“ са запазването на финансовото равновесие на системата за социална сигурност, защитата на потребителите, на получателите на услуги и на работниците, гарантирането на добро правораздаване, гарантирането на добросъвестността на търговските сделки, борбата с измамите и предотвратяването на отклонението от данъчно облагане и избягването на данъци, запазването на ефективността на фискалния надзор, безопасността на транспорта, опазването на околната и градската среда, здравето на животните, интелектуалната собственост, защитата и опазването на националното историческо и културно наследство, цели на социалната политика, цели на културната политика, както и съображенията, признати като такива в практиката на Съда на Европейския съюз.

**Комисията подкрепя /не подкрепя/ подкрепя по принцип предложението.**

**Комисията подкрепя /не подкрепя/ подкрепя по принцип текста на вносителя.**

§ 21. Създава се § 2а в Допълнителните разпоредби:

„§ 2а. Използването на професионално звание, ограничено от законови, подзаконови и административни разпоредби до титулярите на определена професионална квалификация, представлява начин на упражняване на регулирана професия."

***Предложение на н.п. Венка Стоянова и група народни представители:***

Преди § 22 да се създаде подразделение „Допълнителна разпоредба“.

 **Комисията подкрепя /не подкрепя/ подкрепя по принцип предложението.**

§ 22. В § 5 от Допълнителните разпоредби след думите „(ОВ, L 158/368 от 10 юни 2013 г.)" думите „и на" се заменят със запетая и накрая се добавя „и на Директива (ЕС) 2018/958 на Европейския парламент и на Съвета от 28 юни 2018 година относно проверката за пропорционалност преди приемането на ново регулиране на професии (OB, L 173/25 от 9 юли 2018 г.)".

***Предложение на н.п. Венка Стоянова и група народни представители:***

*Параграф 22 да се измени така:*

*„§ 22. Този закон въвежда изискванията на Директива (ЕС) 2018/958 на Европейския парламент и на Съвета от 28 юни 2018 година относно проверката за пропорционалност преди приемането на ново регулиране на професии (ОВ, L 173/25 от 9 юли 2018 г.) и изисквания на Директива 2005/36/EО на Европейския парламент и на Съвета от 7 септември 2005 година относно признаването на професионалните квалификации (OB, L 255/22 от 30 септември 2005 г.).“*

**Комисията подкрепя /не подкрепя/ подкрепя по принцип предложението.**

***Предложение на н.п. Христиан Митев и група народни представители:***

Създава се подразделение ,.Преходни и заключителни разпоредби''.

**Комисията подкрепя /не подкрепя/ подкрепя по принцип предложението.**

***Предложение на н.п. Христиан Митев и група народни представители:***

Създава се §23:

..§ 23. В Закона за развитието на академичния състав в Република България (обн., ДВ. бр. 38 от 2010 1\: Решение № 11 на Конституционния съд от 2010 г. - бр. 81 от 2010 г.; изм., бр. 101 от 2010 г.. бр. 68 от 2013 г.. бр. 30 от 2018 г. и бр. 17 от 2019 г.. бр. 17 от 2020) в допълнителните разпоредби се създава § 36:

..§ 36 (1) Академични длъжности по този закон може да се откриват в научните групи към музеите по чл. 28, ал. 4 от Закона за културното наследство.

(2) Процедурите за заемане на академични длъжности по ат. 1 се провеждат при условията и по реда на този закон от Българската академия на науките, като съответната академична длъжност се заема по трудово правоотношение в научната група към съответния музей."

**Комисията подкрепя /не подкрепя/ подкрепя по принцип предложението.**

***Предложение на н.п. Христиан Митев и група народни представители:***

Създава се § 24:

„§ 24. Лицата, които към влизане в сила на този закон заемат академични длъжности по трудово правоотношение в научни групи към музеите по чл. 28, ат. 4 от Закона за културното наследство, имат право да бъдат вписани в регистъра по чл. 2а от Закона за развитието на академичния състав в Република България."

**Комисията подкрепя /не подкрепя/ подкрепя по принцип предложението.**

**ПРЕДСЕДАТЕЛ**

 **МИЛЕНА ДАМЯНОВА**